Mara ta’ 25 sena, residenti Santa Venera, tinsab fil-periklu tal-mewt wara li għall-ħabta tat-tlieta u kwart, fi Triq Mons. Mikiel Azzopardi, Siġġiewi, kienet involuta f’inċident tat-traffiku. Minn investigazzjonijiet preliminari li saru jirriżulta li għal xi raġuni, vettura tat-tip Subaru, misjuqa minn ġuvni ta’ 26 sena, residenti l-Qrendi, baqgħet dieħla ġo ħajt. Il-vittma, li kienet passiġġiera fil-vettura, ittieħdet immedjatament l-isptar Mater Dei sabiex tingħata l-kura meħtieġa. Il-Pulizija għadha għaddejja bl-investigazzjonijiet fuq il-każ.